Diari Oficial de la Generalitat Valenciana


Sumari del DOGV 172, del 25-06-1984 (1984/803107)

ORDRE de 17 de maig de 1984, de la Conselleria d'Obres Públiques, Urbanisme i Transports, referent a l'atorgament de l'autorització complementaria per a la distribució de determinades mercaduries en règim de càrrega fraccionada.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   172

Data del DOGV
:   25-06-1984

Secció del DOGV
:   ALTRES DISPOSICIONS

Número del document
:   1984/803107


Data del document
:   17-05-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 17 de maig de 1984, de la Conselleria d'Obres Públiques, Urbanisme i Transports, referent a l'atorgament de l'autorització complementària per a la distribució de determinades mercaderies en règim de càrrega fraccionada.  
Segons que disposa la Disposició addicional única del Decret 52/1983, de 2 de març, de la Presidència de la Generalitat Valenciana, publicat en el Diari Oficial de la Generalitat Valenciana núm. 104, de data 15 de maig de 1983, per la qual es faculta aquesta Conselleria tant per al desenvolupament d'aquest, com per a la determinació de les condicions d'atorgament de l'autorització complementària per a la realització de transport públic en règim de càrrega fraccionada.   
ORDENE:   
Article 1.r  
Les Direccions Territorials de la Direcció General de Transports d'aquesta Conselleria podran otorgar autoritzacions complementàries de la tarja de transports que ja posseesca el vehicle, per a la realització d'activitats de recollida i repartiment de mercaduries en l'àmbit territorial de la Comunitat Valenciana.   
Article 2.n  
L'atorgament d'aquesta autorització se sujectarà a les limitacions següents:   
A) La vigència temporal no serà superior a un any, i podrà ser novament expedida en anys successius.   
B) El vehicle per al qual s'atorga l'autorització complementària haurà, prèviament, d'estar provist de la tarja de transport de servei públic de mercaduries amb àmbit territorial no inferior en aquelles.   
Article 3.r   
Podran sol·licitar aquest tipus d'autoritzacions complementàries els transportistes que acrediten els extrems següents:   
A) Ser titulars d'autorizació de transport públic domiciliats en l'àmbit territorial de la Comunitat Valenciana.   
B) Acreditar l'existència prèvia de contracte amb una Empresa dedicada a la fabricació, emmagatzament o distribució de mercaduries, la direcció de les quals haurà de ser, com a mínim, igual al període per al qual se sol·licita l'autorització.   
Article 4.t   
Als efectes del que disposa l'apartat B) de l'article anterior, el contracte a què aquest es refereix haurà de fer menció expressa del preu pactat pel transport i la mercaduria objecte d'aquest haurà de ser exclusivament alguna o algunes de les següents:   
A) Productes alimenticis peribles.   
B) Productes farmacèutics.   
C) Mercaduries molestes, insalubres o perilloses.   
D) Transport de correspondència (amb les limitacions que estableixen les normes vigents en matèria de transport de correu).   
E) Diaris i revistes.   
En casos excepcionals, la Direcció General de Transports, a proposta de la Direcció Territorial corresponent, podrà per causes d'interés general autoritzar el transport d'una altra classe de mercaduries.   
Article 5.é  
En l'autorització complementària hauran de constar necessàriament les dades següents:   
A) Durada de l'autorització complementària.   
B) Ambit territorial d'aquesta.   
C) Mercaduries el transport de les quals s'autoritza.   
D) Obligació de dur en el vehicle un Llibre de Ruta, diligenciat i complimentat.   
DISPOSICIO ADDICIONAL  
Es faculta el Director General de Transports d'aquesta Conselleria, per al desenvolupament i l'execució d'aquesta Ordre.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 17 de maig de 1984.   
El Conseller d'Obres Públiques, Urbanisme i Transports,  
VICENT LLOMBART I ROSA